ইন্সটাগ্রামে ফলোয়ার, লাইক, ভিউজ কিনবেন কীভাবে
আমার সর্বশেষ ইন্সটাগ্রামে পোস্টটি এক ঘণ্টারও কম সময়ের জন্য লাইভে ছিল এবং ইতিমধ্যে এতে এক হাজারবারেরও বেশি লাইক পড়েছে।
আমি এই ছবি নিয়ে বেশ গর্বিত - এটি হল এক প্লেট পাস্তার ছবি যেটা দিয়ে আমি দুপুরের খাবার সেরেছি। লেন্টিল রাগু দিয়ে পেনে পাস্তা।
ছবিটা একটি ফিল্টার দিয়ে ওপর থেকে তোলা হয়েছে, এবং এটি এখন সহজেই আমার সর্বকালের সবচেয়ে জনপ্রিয় ইন্সটাগ্রাম পোস্টে পরিণত হয়েছে।।
তবে সত্যটি হল এই পোস্টে পড়া ১০০৩টি লাইকের মধ্যে মাত্র তিনটি প্রকৃত ফলোয়ারদের কাছ থেকে এসেছে। বাকি ১০০০টি লাইক ফেইক বা নকল।
ড্রাইস ডিপুর্টার নামে একটি ব্যক্তির কাছ থেকে আমি এই ফেইক লাইকগুলো পেয়েছি।
তিনি বেলজিয়ামের একজন শিল্পী যিনি প্রযুক্তি ভিত্তিক শিল্প তৈরি করেন।
তার সর্বশেষ ইন্সটলেশনটির নাম কুইক ফিক্স -এটি এমন একটি ভেন্ডিং মেশিন যা কয়েক ইউরোর বিনিময়ে কিছু সময়ের জন্য ইন্সটাগ্রামের লাইক এবং ফলোয়ারদের আপনার অ্যাকাউন্টে সরাসরি এনে দেবে।
"আমার মূলত হাজার হাজার ফেইক অ্যাকাউন্ট রয়েছে এবং তারা আপনাকে অনুসরণ করতে বা আপনার সর্বশেষ পোস্টটি লাইক করতে পারে," তিনি আমাকে জানান।
"এ থেকে আপনার যা শিখতে হবে তা হল আপনি স্ক্রিনে লাইকের যে সংখ্যা দেখেন যা সব সময় আসল হয় না।"
মি. ড্রাইজ তার আধুনিক শিল্পের অংশ হিসাবে এসব নকল অ্যাকাউন্ট এবং লাইকস তৈরি করছেন- তিনি অর্থের জন্য এটি করছেন না।
তবে অন্যান্য অনেকে অর্থের বিনিময়ে এই কাজ করে যাচ্ছে।
ইন্টারনেট জুড়ে ফেইক ইনস্টাগ্রাম জনপ্রিয়তার শিল্প বেশ সমৃদ্ধ।
গুগলে কুইক সার্চ দিলে আপনার সামনে এমন অসংখ্য সাইট আসবে যারা অসংখ্য ফলোয়ার্স এবং লাইকস অফার করে থাকে।
আপনাকে কেবল চাহিদা মতো অর্থ খরচ করতে হবে।
আমি মূল্যছাড়ে ১০-১৫ ডলারের বিনিময়ে ১০০০জন নতুন ফলোয়ার পেয়েছি।
কোটি কোটি ডলারের ইনফ্লুয়েন্সার মার্কেটিং শিল্পের জন্য এটি এক ধরণের সমস্যা।  এই ইনফ্লুয়েন্সার মার্কেটিং সাম্প্রতিক বছরগুলিতে ইনস্টাগ্রামের মতো প্ল্যাটফর্মগুলোতে বড় ধরণের আলোড়নের সৃষ্টি করেছে।
বিশ্বের উল্লেখযোগ্য ব্র্যান্ডগুলো তাদের পণ্যের প্রচারের জন্য এই প্রভাবশালী ইন্সটাগ্রামারদের বড় অংকের অর্থ দিয়ে থাকে।
ফলোয়ারদের কাছে পণ্যের প্রচার প্রচারণার মাধ্যমে বছরে কয়েকশ কোটি ডলারের বাণিজ্য করে থাকে এই শিল্পটি।
এখন প্রশ্ন উঠতে পারে, যেহেতু এসব ফলোয়ারদের একটা বড় অংশই ফেইক, তাহলে এই ব্যবসায়ীরা কি এখানে বিনিয়োগের মাধ্যমে তাদের অর্থ অপচয় করছে?
"আমরা দেখেছি যে ২০-৩০% প্রভাবকরা কোন না কোনভাবে তাদের মেট্রিক্সকে কৃত্রিমভাবে বাড়িয়ে তোলে। হয় ফেইক ফলোয়ার কেনার মাধ্যমে না হলে ফেইক লাইক, কমেন্ট এমনকি স্টোরি ভিউজ কেনার মাধ্যমে।", বলেন  অ্যান্ড্রু হোগ। তিনি ইনস্টাগ্রাম প্রোফাইলে ভুয়া অনুসারীর সংখ্যা অনুমান করার জন্য ব্যবহৃত একটি অনলাইন সরঞ্জাম আইজি অডিটের গবেষক এবং ডেভেলপার।
বিবিসি ওয়ার্ল্ড সার্ভিসে বিজনেস ডেইলির জন্য আমি নিজে ইন্সটাগ্রামের প্রভাবশালী হওয়ার চেষ্টা করার সময় আমি ইন্সটাগ্রামের ফেকারদের জগতটি আবিষ্কার করি।
পরামর্শের জন্য আমি লন্ডনের একটি প্রভাবশালী বিপণন সংস্থা গোটের সহ-প্রতিষ্ঠাতা হ্যারি হুগোর কাছে গিয়েছিলাম যারা প্রভাবকদের সাথে ব্র্যান্ডগুলোকে মেলানোর কাজ করে।
"আপনি সর্বনিম্ন প্রায় পাঁচ হাজার ফলোয়ারকে দেখছেন," তিনি বলেন।
ইন্সটাগ্রামের যেমন প্রভাবশালীদের লাখ লাখ ফলোয়ার রয়েছে তাদের একটি পোস্ট থেকে ১০ হাজার ডলার পর্যন্ত অর্ডার করতে পারেন,  তবে যাদের ফলোয়িং সংখ্যা ছোট রয়েছে তারাও এটি থেকে জীবিকা নির্বাহ করতে পারে এমন দাবি করা হয়েছে - আমি দেখতে চেয়েছিলাম এটি কতোটা সহজ।
"৫০০০ ফলোয়ার থাকলে আপনি বিনা পয়সায় বিভিন্ন জায়গা থেকে নিমন্ত্রণ পেতে শুরু করবেন। তারপরে মাঝে মধ্যে আপনি প্রতি পোস্ট থেকে ৫০-১০০ পাউন্ডস পেতে পারেন।"
হ্যারির পরামর্শ হল আপনার সমস্ত পোস্টকে ঘিরে একটি উপযুক্ত বাজার এবং থিম খুঁজে বের করা।
আমি আমার বিদ্যমান ইন্সটাগ্রাম অ্যাকাউন্টের মধ্য দিয়ে যাওয়ার সময় পাস্তায় ফোকাস করার সিদ্ধান্ত নিই। আমি এটি খেতে পছন্দ করি, আমি এটি বাড়িতে তৈরি করতে পছন্দ করি এবং হ্যারি আমাকে জানায় যে এটি খাবারের ব্র্যান্ডগুলির জন্য আকর্ষণীয় উপযুক্ত বাজার হতে পারে।
তাই আমি @ লন্ডনপাস্তাগাই (@londonpastaguy) নামে একটি নতুন অ্যাকাউন্ট সেট আপ করেছি এবং পোস্ট করা শুরু করি।
প্রথমে আমি সামান্য কিছু অগ্রগতি দেখি - ইন্সটাগ্রামে পাস্তা সম্প্রদায় এবং অন্যান্যদের কাছ থেকে কয়েকটি লাইক এবং বন্ধু ও সহকর্মীদের মধ্যে থেকে কয়েকজন ফলোয়ার পাই।
কিন্তু এই গতি আসলেও অনেক ধীর ছিল।
গোটের হ্যারি হুগো আমাকে বলেন, "আপনার অ্যাকটিভ হওয়া দরকার"। আপনার একটি ব্র্যান্ড তৈরি করা দরকার। আপনার একটি ব্যবসা তৈরি করা দরকার। আপনি কেবল হাতে কিছু ছবি তুলবেন আর সেটাই কাজ করবে না, বিষয়টা এমন না। এজন্য আপনাকে অবশ্যই কয়েক ঘণ্টা সময় দিতে হবে" "
তবে যারা ঘণ্টার পর ঘণ্টা সময় দিতে চান না তাদের জন্য প্রচুর শর্টকাট উপায় রয়েছে।
১৫ ডলারের বিনিময়ে ১০০০জন ফলোয়ার বিক্রি করছে এমন একটি সাইট খুঁজে পেতে আমার মাত্র কয়েক মিনিট সময় লাগে।
আমি একটি ক্রেডিট কার্ড দিয়ে অর্থ প্রদান করি এবং কয়েক মিনিটের পরে আমার ফোনে নতুন ফলোয়ারদের অফুরন্ত নোটিফিকেশন জ্বলজ্বল করে ওঠে - ৫০০জন ফলোয়ার সঙ্গে সঙ্গে যুক্ত হয়। বাকিরা ধীরে ধীরে কয়েকদিন ধরে যুক্ত হতে থাকে।
ফেইক প্রোফাইলগুলি বের করা তুলনামূলকভাবে সহজ। নামগুলি কম্পিউটার জেনারেটেড হয় এবং প্রোফাইল ছবিগুলি হয় জেনেরিক অর্থাৎ ব্যক্তির ছবির পরিবর্তে এনিমেশন, লেখা বা প্রকৃতির ছবি থাকে।
অ্যান্ড্রু হোগের আইজি অডিটের মতো কিছু অনলাইন সরঞ্জাম রয়েছে যা তাদের অ্যালগরিদম ব্যবহার করে এসব আগাছা সাফ করতে পারে।
তবে মিঃ হোগ বলেছেন যে ইদানীং ফেকারি অনেক সূক্ষ্ম ও পরিশীলিত হয়ে উঠছে।
পরিষেবাগুলি এখন "এনগেজমেন্ট পডস"-এ প্রবেশের সুযোগ করে দিচ্ছে - এটি হল প্রভাবশালীদের একটি গ্রুপ যারা একে অপরের পোস্টে লাইক ও কমেন্ট দিয়ে তাদেরকে আরও জনপ্রিয় করে তোলে।
একটি ওয়েবসাইট এই প্রক্রিয়াটিকে একটি মাসিক ফি'র বিনিময়ে স্বয়ংক্রিয় করার প্রস্তাব দেয়।
সুতরাং প্রোফাইলগুলি আসল হলেও,  এর পোস্টে আসা মন্তব্যগুলি কম্পিউটার-জেনারেটেড জাল কমেন্ট।
ভুয়া প্রোফাইল কেনা বা বিক্রয় ইনস্টাগ্রামের শর্তাবলীর লঙ্ঘনের মধ্যে পড়ে।
আমি ইন্সটাগ্রামকে জিজ্ঞাসা করেছিলাম যে তাদের কতো শতাংশ প্রোফাইল ফেইক বলে তারা ধারণা করছে। তবে তারা আমাকে কিছু জানায়নি।
তারা শুধু বলেছে যে ইন্সটাগ্রামে তার লাখ লাখ ভুয়া অ্যাকাউন্ট বন্ধ করার জন্য প্রযুক্তি ব্যবহার করছে। ফেইক ফলোয়ার,  লাইক এবং কমেন্টস সনাক্ত করে সব অপসারণ করা হবে বলেও জানানো হয়।
তবে ইনফ্লুয়েন্সার মার্কেটিং মডেলদের জন্য এই ভুয়া প্রোফাইলগুলো টিকিয়ে রাখা একটা বড় চ্যালেঞ্জ।
ফেসবুক-মেসেঞ্জার হ্যাক হওয়া ঠেকাবেন যেভাবে
ফেসবুক গ্রুপ চ্যাট নিয়ে যত প্রশ্ন ও তার উত্তর
ফেসবুক-ইউটিউবে নিয়ন্ত্রণ: কী করতে চায় সরকার?
ইনফ্লুয়েন্সার বিপণন এখন আর কোন ছোটখাটো ব্যবসায় সীমাবদ্ধ নেই - এই বছর প্রসাধনী জায়ান্ট এস্তে লডের বলেছে যে এটি তারা তাদের বিপণন বাজেটের তিন-চতুর্থাংশ সোশ্যাল মিডিয়া ইনফ্লুয়েন্সারদের পেছনে ব্যয় করার পরিকল্পনা করেছে।
অ্যান্ড্রু হগ বলেছেন যে উন্নয়ন অব্যাহত রাখার জন্য ফেকারি সমস্যার সমাধান করা দরকার। "এটি কেবলমাত্র একটি শিল্পের চিহ্ন যা এখনও বিকশিত হওয়া বাকি আছে।"
"যদি এই ব্র্যান্ডগুলিকে এখনই ছিন্নভিন্ন করা হয় তাহলে কোন বিষয়গুলো ঝুঁকিতে পড়বে। যদি ২০-৩০% প্রভাবকরা তাদের ফলোয়ারের সংখ্যা বাড়িয়ে বলে তাহলে ৩০% আশঙ্কা থাকে যে ওই ইনফ্লুয়েন্সারের পেছনে আপনি বিনিয়োগ করলে সেটা মাঠে মারা যাবে।"
"এটি ব্র্যান্ড বা ইনফ্লুয়েন্সার কারও জন্যই ন্যায়সঙ্গত নয় - যারা প্রকৃতপক্ষে প্রকৃত ফলোয়ারদের নিয়ে কাজ করছে তাদেরকেই ন্যায্য পাওনা দেয়া উচিত।"

আমার সর্বশেষ ইন্সটাগ্রামে পোস্টটি এক ঘণ্টারও কম সময়ের জন্য লাইভে ছিল এবং ইতিমধ্যে এতে এক হাজারবারেরও বেশি লাইক পড়েছে।